Komisijos reglamentas (EB) Nr. 1586/95
1995 m. birželio 30 d.
iš dalies keičiantis Reglamentą (EEB) Nr. 776/78 dėl pieno produktų grąžinamosios išmokos mažiausio tarifo taikymo
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1968 m. birželio 27 d. Tarybos reglamentą (EEB) Nr. 804/68 dėl bendro pieno ir pieno produktų rinkos organizavimo [1] su paskutiniais pakeitimais, padarytais Reglamentu (EB) Nr. 1538/95 [2], ypač į jo 17 straipsnio 14 dalį,
kadangi 1968 m. liepos 27 d. Komisijos reglamentas (EEB) Nr. 1098/68 dėl išsamių pieno ir pieno produktų eksporto grąžinamųjų išmokų taikymo taisyklių [3] su paskutiniais pakeitimais, padarytais Reglamentu (EEB) Nr. 2767/90 [4], nustato grąžinamųjų išmokų nustatymui tam tikras paskirties zonas; kadangi Komisijos reglamentas (EEB) Nr. 776/78 [5] su paskutiniais pakeitimais, padarytais Reglamentu (EB) Nr. 3337/94 [6], dėl pieno produktų grąžinamosios išmokos mažiausio tarifo taikymo, daro nuorodą į tas zonas;
kadangi Reglamentas (EEB) Nr. 1098/68 pakeistas Komisijos reglamentu (EB) Nr. 1466/95 [7]; kadangi Komisijos reglamentas (EB) Nr. 3079/94 [8] nustato šalių nomenklatūrą Bendrijos išorinės prekybos statistikai ir valstybių narių tarpusavio prekybos statistikai; kadangi dėl to Reglamentas (EEB) Nr. 776/78 turėtų būti iš dalies pakeistas nuorodas į zonas pakeičiant atitinkama nomenklatūra;
kadangi šiame reglamente numatytos priemonės atitinka Pieno ir pieno produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 776/78 iš dalies keičiamas taip:
1) 2 straipsnyje "Zona E" pakeičiama "paskirties vieta Nr. 400";
2) II priede:
- skiltyje, pavadintoje "Paskirties vieta", "Zona E" pakeičiama "Nr. 400",
- 1 išnašoje nuoroda į "Reglamentą (EEB) Nr. 1098/68" pakeičiama nuoroda į "Reglamentą (EB) Nr. 3079/94".
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1995 m. birželio 30 d.